《栖贤石鉴禅师过访却赠 其一》
明代·杨晋

雨过山城翠到天，开帘惊见钵生莲。未从鹿苑誇新雨，且喜鳣堂枉旧贤。

秋水绕门清共照，寒香满地澹同妍。纷纷馀自成疣赘，须信人间有大年。

作者简介：杨晋，字子昼，一字二雪。香山人。明思宗崇祯十六年（一六四三）贡生，官兵部职方司主事，旋致仕归养。有《何慕台遗稿》。清光绪《香山县志》卷一一、清陈伯陶《胜朝粤东遗民录》卷二有传。